Willis-bygningen

Willis-bygningen er en skyskraper i det sentrale London. Bygningen har navn etter sin eneste leietaker, forsikringsfirmaet Willis Group Holdings.Pressemelding fra British Land, mars 2004 Willis Building er plassert i the City, like i nærheten av 30 St Mary Axe og Lloyds-bygningen, også dette særpregete bygg. Arkitektene var Foster + Partners.Foster + Partners omtale av prosjektet Stilen på bygningen er blitt kalt både modernistiskWillis Building på Emporis og organisk.

 Bakgrunn 

I mai 2001 meldte British Land at selskapet hadde kjøpt eiendommen 51 Lime Street, og at det forelå planer om utvikling av nye kontorlokaler.Resultatpresentasjon fra British Land, mai 2001 (pdf) Etter konsultasjoner med Corporation of London sendte British Land i mars 2002 inn søknad om byggetillatelse for en bygning på 49 600 kvadratmeter på adressen 51 Lime Street.Årsrapport British Land, 2000 (pdf)Søknaden hos City of London Greater London Authority var positive til planene.Planrapport fra GLA, juni 2002 (pdf)  I juli 2002 fikk British Land innvilget sin søknad,The Guardian, juli 2002 men ønsket nå å oppføre en mindre bygning enn opprinnelig tenkt. Willis ba derfor arkitektene Foster + Partners om å utforme en mindre bygning. Dette arbeidet tok om lag 14 måneder.World Architecture News om bygningen Endelig tillatelse ble gitt i oktober 2004. Byggearbeidene startet i 2005, i september 2006 sto den ytre konstruksjonen ferdig.Pressemelding fra British Land, september 2006 På grunn av en underleverandørs konkurs ble arbeidet noe forsinket, men i mai 2008 sto bygningen ferdig.Arch Daily om ferdigstillelsen Omtrent samtidig solgte British Land bygningen til St Martins Property Corporation.Pressemelding fra British Land, mai 2008

 Bygningen 

Da Willis Building sto ferdig, var det den fjerde høyeste bygningen i the City, etter Tower 42, 30 St Mary Axe og CityPoint. Den eksisterende kjelleren ble brukt til auditorium og treningsrom, i tillegg til parkeringsplasser. Bygningen er konstruert for å redusere vannforbruket med 30 prosent, slik at vannforbruket er mindre enn 20 liter pr. fulltidsansatt. Dette oppnås blant annet ved oppsamling av regnvann.Rambolls omtale av bygningen  Fasadene er energieffektive, med dobbeltvinduer i sør og nord, og trelags ventilerte fasader i øst og vest, inkludert motoriserte persienner.

 Priser 

Willis Building har vunnet flere priser:Foster + Partners omtale av bygningen (Facts + Figures)

 Architectural Ironmongery Specification Awards, Highly Commended: Commercial Buildings – Willis Building, Lime Street
 Council on Tall Buildings and Urban Habitat, Best Tall Building – Europe, 51 Lime StreetCTBUH om prisen, 2008
 Worshipful Company of Chartered Architects, New City Architecture Award 2007, Lime Street, LondonPressemelding fra Foster + Partners, mars 2008

 Se også 
 Liste over Londons høyeste byggverk

 Referanser 

 Eksterne lenker 


Kategori:Skyskrapere i Storbritannia
Kategori:Byggverk i London